*Proiect*

**Legea bugetului de stat**

**pentru anul 2026**

Parlamentul adoptă prezenta lege organică.

**Capitolul I**

**DISPOZIŢII GENERALE**

**Art.1.** – (1) Bugetul de stat pentru anul 2026 se aprobă la venituri în sumă de 79674000,0 mii de lei şi la cheltuieli în sumă de 100574000,0 mii de lei, cu un deficit în sumă de 20900000,0 mii de lei.

(2) Indicatorii generali şi sursele de finanţare ale bugetului de stat sunt prezentaţi în anexa nr.1.

(3) Componenţa veniturilor bugetului de stat şi sursele de finanţare a soldului bugetar sunt prezentate în anexa nr.2.

(4) Bugetele autorităţilor finanţate de la bugetul de stat la cheltuieli şi resurse sunt prezentate în anexa nr.3.

(5) Cheltuielile bugetului de stat conform clasificaţiei funcţionale sunt prezentate în anexa nr.4.

(6) Volumul cheltuielilor de personal pe autorităţi publice centrale este prezentat în anexa nr.5.

**Capitolul II**

**REGLEMENTĂRI SPECIFICE**

**Art.2.** – În bugetele unor autorităţi/instituţii bugetare, conform domeniilor de competenţă, se aprobă alocaţii pentru scopuri specifice după cum urmează:

a) pentru fondul rutier – în sumă de 1821223,0 mii de lei. Defalcările anuale din volumul total al accizelor la produsele petroliere, cu excepţia gazului lichefiat, nu vor depăşi 48,0%;

b) pentru Fondul naţional de dezvoltare a agriculturii şi mediului rural – în sumă de 2325845,0 mii de lei, dintre care 628845,0 mii de lei aferente Planului de creștere economică pentru Republica Moldova. Repartizarea acestor alocaţii se efectuează în modul stabilit de Guvern;

c) pentru Fondul viei şi vinului – în sumă de 59263,2 mii de lei, dintre care 32763,2 mii de lei – din Fondul naţional de dezvoltare a agriculturii şi mediului rural;

d) pentru Fondul de reducere a vulnerabilităţii energetice – în sumă de 1989200,0 mii de lei;

e) pentru implementarea măsurilor de eficienţă energetică în sectorul rezidenţial – în sumă de 496633,6 mii de lei, dintre care 79200,0 mii de lei din Fondul de reducere a vulnerabilităţii energetice;

f) pentru Fondul naţional pentru dezvoltare regională şi locală – în sumă de 1937900,0 mii de lei, dintre care 1236400,0 mii de lei, aferente Planului de creștere economică pentru Republica Moldova;

g) pentru Fondul Naţional pentru Mediu – în sumă de 195000,0 mii de lei, dintre care 20000,0 mii de lei, aferente Planului de creștere economică pentru Republica Moldova;

h) pentru Fondul de amalgamare voluntară a localităţilor – în sumă de 173739,3 mii de lei. Repartizarea acestor alocaţii se efectuează în modul stabilit de Guvern, cu excepția transferurilor cu destinație generală pentru susţinerea bugetelor locale ale unităților administrativ-teritoriale amalgamate în sumă de 3739,3 mii de lei;

i) pentru Fondul de susţinere a populaţiei – în sumă de 4255,5 mii de lei;

j) pentru finanţarea partidelor politice – în sumă de 66603,8 mii de lei;

k) pentru finanţarea investiţiilor capitale pe autorităţi bugetare – în sumă de 3035779,6 mii de lei, cu repartizarea acestora conform anexei nr.6.

**Art.3.** – În bugetul de stat se aprobă alocaţii pentru:

a) plata cotizaţiilor către organizaţiile internaţionale în care Republica Moldova are statut de membru – în sumă de 56400,0 mii de lei; pentru activităţi de reintegrare a ţării – în sumă de 25000,0 mii de lei. Repartizarea acestor alocaţii se efectuează în baza hotărârilor de Guvern;

b) fondul de rezervă al Guvernului – în sumă de 150000,0 mii de lei şi fondul de intervenţie al Guvernului – în sumă de 230000,0 mii de lei;

c) susţinerea Programului „Diaspora Acasă Reuşeşte „DAR 1+3”” – în sumă de 10000,0 mii de lei. Repartizarea acestor alocaţii se efectuează în modul stabilit de Guvern;

d) subvenţionarea locurilor de muncă – în sumă de 20000,0 mii de lei. Repartizarea acestor alocaţii se efectuează în modul stabilit de Guvern;

e) asigurarea achitării drepturilor salariale aferente zilelor de concediu de odihnă anual acumulate/nefolosite de către angajații din sectorul bugetar, în conformitate cu prevederile legislației muncii – în sumă de 400000,0 mii de lei. Repartizarea acestor alocaţii pe autorităţi publice se efectuează în baza hotărârilor de Guvern;

g) asigurarea financiară a contribuției Guvernului pentru proiectele investiționale aprobate de către Platforma de Investiții în Vecinătate a Uniunii Europene (NIP), aferentă Planului de creștere economică pentru Republica Moldova în sumă de 300000,0 mii de lei. Repartizarea acestor alocații pe autorități publice și proiecte se efectuează în baza hotărârilor de Guvern.

h) asigurarea financiară a proiectelor de investiții capitale eligibile, aferente măsurilor de reformă economică, în conformitate cu Planul de creștere economică pentru Republica Moldova - în sumă de 90903,0 mii de lei. Repartizarea acestor alocații pe autorități publice și proiecte se efectuează în baza hotărârilor de Guvern.

**Art.4.** – (1) În bugetul de stat se aprobă transferuri către bugetele locale – în sumă totală de 21963670,8 mii de lei, dintre care 777759,1 mii de lei – alte transferuri cu destinaţie generală, inclusiv 763564,5 mii de lei pentru bugetele locale de nivelul întâi din contul taxei pentru folosirea drumurilor de către autovehiculele înmatriculate în Republica Moldova. Repartizarea transferurilor la bugetele locale se efectuează conform anexei nr.7.

(2) Fondul de susţinere financiară a unităţilor administrativ-teritoriale este suplimentat cu cota-parte de 10% din impozitul pe venitul din activitatea de întreprinzător încasat bugetul de stat în anul 2024.

(3) În bugetul Ministerului Muncii și Protecției Sociale se aprobă transferuri la bugetul asigurărilor sociale de stat – în sumă de 19158878,8 mii de lei, dintre care pentru acoperirea deficitului bugetului asigurărilor sociale de stat – 3592775,3 mii de lei şi pentru compensaţii la energie sub formă de plată monetară din Fondul de reducere a vulnerabilităţii energetice – în sumă de 1910000,0 mii de lei;

(4) În bugetul Ministerului Sănătății se aprobă transferuri la fondurile asigurării obligatorii de asistenţă medicală – în sumă de 7686875,8 mii de lei, dintre care pentru realizarea programelor naţionale în domeniul ocrotirii sănătăţii – 161645,4 mii de lei. Pentru asigurarea unor categorii de persoane conform legislației, prin derogare de la prevederile art.9 din Legea nr.1593/2002 cu privire la mărimea, modul şi termenele de achitare a primelor de asigurare obligatorie de asistenţă medicală, se aprobă transferuri la fondurile asigurării obligatorii de asistenţă medicală în sumă de 7501260,4 mii de lei.

**Art.5.** – Pentru implementarea Programului de stat „Prima casă” se alocă suma de 130000,0 mii de lei, inclusiv 10000,0 mii de lei pentru onorarea garanţiilor de stat în cadrul programului respectiv. Repartizarea acestor alocaţii se efectuează în modul stabilit de Guvern.

**Art.6.** – (1) În bugetul de stat se prevăd mijloace pentru:

a) majorarea capitalului social al Întreprinderii de Stat "Calea Ferată din Moldova" – în sumă de până la 421115,8 mii de lei (echivalentul a 21279,2 mii de euro);

b) majorarea capitalului social al S.R.L. „Arena Naţională” – în sumă de până la 61969,9 mii de lei (echivalentul a 3131,37 mii de euro);

c) majorarea capitalului autorizat deţinut de Republica Moldova la  Banca Europeană pentru Reconstrucţie şi Dezvoltare – în sumă de până la 15950,7 mii de lei (echivalentul a 806,0 mii de euro) şi la Banca de Dezvoltare a Consiliului Europei – în sumă de până la 5949,2 mii de lei (echivalentul a 300,6 mii de euro);

d) procurarea pachetelor de acțiuni în societăți pe acțiuni – în sumă de pînă la 9632,4 mii de lei.

(2) Alocarea mijloacelor prevăzute la alin.(1) se efectuează în baza hotărârilor de Guvern.

**Art.7.** – Mijloacele financiare primite de la bugetele componente ale bugetului public naţional de către autorităţile/instituţiile publice aflate la autogestiune, întreprinderile de stat şi societăţile pe acţiuni ai căror fondatori sunt autorităţile administraţiei publice centrale şi locale, conform anexei nr.8, se gestionează prin contul unic trezorerial al Ministerului Finanţelor.

**Art.8.** – Se stabileşte că, la situaţia din 31 decembrie 2026, datoria de stat internă nu va depăşi suma de 63066,4 milioane de lei, datoria de stat externă – 92966,6 milioane de lei (echivalentul a 5211,1 milioane de dolari SUA). Soldul garanţiilor de stat externe nu va depăşi suma de 3397,4 milioane de lei (echivalentul a 170,0 milioane de euro), iar soldul garanţiilor de stat interne nu va depăşi suma de 5500,0 milioane de lei.

**Art.9.** – (1) Impozitul privat reprezintă o plată unică ce se percepe la efectuarea tranzacţiilor cu bunuri proprietate publică în procesul de privatizare, indiferent de tipul mijloacelor folosite.

(2) Subiecţi ai impunerii cu impozit privat sunt persoanele juridice şi persoanele fizice din Republica Moldova, precum şi persoanele juridice şi persoanele fizice străine cărora, în procesul de privatizare, li se dau în proprietate privată bunuri proprietate publică.

(3) Obiecte ale impunerii cu impozit privat sunt bunurile proprietate publică, inclusiv acţiunile.

(4) Cota impozitului privat se stabileşte la 1% din valoarea de achiziţie a bunurilor proprietate publică supuse privatizării, inclusiv din valoarea acţiunilor supuse privatizării.

(5) Impozitul privat se achită până la semnarea contractului de vânzare-cumpărare şi se virează la bugetul de stat sau la bugetul local, în funcţie de apartenenţa bunului.

(6) Impozitul privat nu se achită în cazul primirii gratuite în proprietate privată a bunurilor proprietate publică de către persoane fizice rezidente care nu desfăşoară activitate de întreprinzător.

(7) În cazul rezoluţiunii contractului de vânzare-cumpărare, determinată de neexecutarea sau de executarea necorespunzătoare a obligaţiilor asumate de cumpărător, sumele plătite în calitate de impozit privat nu se restituie.

(8) Monitorizarea executării prevederilor prezentului articol revine autorităţilor administraţiei publice centrale sau locale, în funcţie de apartenenţa bunului proprietate publică.

**Art.10.** – (1) Pentru calcularea, începând cu 1 ianuarie 2026, a salariilor angajaţilor din sectorul bugetar, în conformitate cu prevederile Legii nr.270/2018 privind sistemul unitar de salarizare în sectorul bugetar, se stabileşte valoarea de referinţă în mărime de 2400 de lei.

(2) Prin derogare de la prevederile alin.(1), se stabilesc următoarele valori de referinţă:

a) în mărime de 1400 de lei – pentru Preşedintele Republicii Moldova, Preşedintele Parlamentului, Prim-ministru şi deputaţi;

b) în mărime de 2500 de lei pentru:

– personalul care, conform anexelor la Legea nr.270/2018 privind sistemul unitar de salarizare în sectorul bugetar, se încadrează în clasele de salarizare de la 1 până la 25;

– personalul didactic, ştiinţifico-didactic, ştiinţific şi personalul de conducere din cadrul instituţiilor de învăţământ, al organizaţiilor din domeniile cercetării şi inovării, conducătorii (directori şi directori adjuncţi) instituţiilor de educaţie timpurie, de învăţământ primar, gimnazial, liceal şi profesional tehnic, directorii/directorii adjuncţi ai altor instituţii de învăţământ decât cele de educaţie timpurie, de învăţământ primar, gimnazial, liceal şi profesional tehnic, personalul din cadrul Centrului Republican de Asistenţă Psihopedagogică şi al Centrului Tehnologii Informaţionale şi Comunicaţionale în Educaţie;

- asistenţii parentali profesionişti, asistenţii personali, asistenţii sociali comunitari, lucrătorii sociali din cadrul agenţiilor teritoriale de asistenţă socială, Agenţiei pentru Gestionarea Serviciilor Sociale cu Specializare Înaltă şi al structurilor responsabile de asistenţa socială şi protecţia drepturilor copilului din municipiul Chişinău şi din unitatea teritorială autonomă Găgăuzia;

– personalul medical din cadrul unităţilor bugetare şi personalul din cadrul Centrului de Medicină Legală;

– personalul din cadrul autorităţilor administrative şi al instituţiilor din subordinea Ministerului Afacerilor Interne, cu excepţia celui care beneficiază de spor specific stabilit conform art.17 alin.(2) lit.b1) din Legea nr.270/2018 privind sistemul unitar de salarizare în sectorul bugetar;

– personalul din cadrul sistemului administraţiei penitenciare, cu excepţia celui care beneficiază de spor specific stabilit conform art.17 alin.(2) lit.b1) din Legea nr.270/2018 privind sistemul unitar de salarizare în sectorul bugetar;

– personalul din cadrul Inspectoratului Naţional de Probaţiune, cu excepţia celui cu funcţii de demnitate publică;

– personalul, inclusiv cu funcţii de demnitate publică, din cadrul Serviciului Prevenirea şi Combaterea Spălării Banilor;

– personalul, cu excepţia celui cu funcţii de demnitate publică, din cadrul Agenţiei de Intervenţie şi Plăţi pentru Agricultură, al Agenţiei Naţionale pentru Curriculum şi Evaluare, al Agenţiei Digitalizare în Justiţie şi Administrare Judecătorească, al Inspectoratului de Stat pentru Supravegherea Produselor Nealimentare şi Protecţia Consumatorilor, al Agenţiei Achiziţii Publice, al Inspectoratului Control Financiar de Stat, al Inspectoratului Social de Stat, al Agenţiei Naţionale Transport Auto, al Agenţiei Navale, al Agenţiei Feroviare, al Inspectoratului Naţional pentru Supraveghere Tehnică, al Inspectoratului de Stat al Muncii, al Agenţiei Naţionale pentru Ocuparea Forţei de Muncă, al Agenţiei de Mediu, al Inspectoratului pentru Protecţia Mediului, al Agenţiei Naţionale de Reglementare a Activităţilor Nucleare şi Radiologice, al Agenției Medicamentului și Dispozitivelor Medicale, al Agenției Relații Interetnice, al Agenţiei Naţionale pentru Cercetare şi Dezvoltare, al Agenţiei Proprietăţii Publice, al Agenției Naționale pentru Siguranța Alimentelor, al Agenției de Stat pentru Proprietatea Intelectuală;

– personalul, cu excepţia judecătorilor, din cadrul curţilor de apel şi al judecătoriilor;

– personalul, cu excepţia procurorilor, din cadrul Procuraturii Generale, al procuraturilor teritoriale şi al celor specializate;

– personalul, cu excepţia celui cu funcţii de demnitate publică, din cadrul Consiliului Concurenţei, al Consiliului Audiovizualului, al Agenţiei Naţionale pentru Soluţionarea Contestaţiilor, al Centrului Naţional Anticorupţie, al Serviciului de Informaţii şi Securitate, al Autorităţii Naţionale de Integritate, al Centrului pentru Comunicare Strategică şi Contracarare a Dezinformării, al Curţii de Conturi, al Oficiului Avocatului Poporului, al Consiliului pentru egalitate, al Centrului Naţional pentru Protecţia Datelor cu Caracter Personal;

– personalul, cu excepţia celui cu funcţii de demnitate publică și a celui din cadrul Companiei Naționale de Asigurări în Medicină, din cadrul autorităţilor administrative centrale din subordinea Guvernului;

– personalul, inclusiv cel cu funcţii de demnitate publică, din cadrul Autorităţii Aeronautice Civile şi al Agenţiei pentru Securitate Cibernetică, cu excepţia personalului Direcţiei răspuns la incidente şi crize cibernetice a Agenţiei pentru Securitate Cibernetică;

– personalul, cu excepţia directorului şi a directorului adjunct, din cadrul Institutului Naţional al Justiţiei, al Institutului Naţional de Administraţie şi Management Public, al Centrului Naţional de Expertize Judiciare, al Consiliului Naţional pentru Asistenţa Juridică Garantată de Stat, al Consiliului Naţional pentru Determinarea Dizabilităţii şi Capacităţii de Muncă, al Bazei auto a Cancelariei de Stat, al Direcţiei generale pentru administrarea clădirilor Guvernului Republicii Moldova, al Serviciului Hidrometeorologic de Stat;

c) în mărime de 2850 de lei pentru:

– personalul, cu excepţia celui cu funcţii de demnitate publică, din cadrul Curţii Constituţionale, al Curţii Supreme de Justiţie şi al Consiliului Superior al Procurorilor;

d) în mărime de 3000 de lei pentru:

– consilierii judiciari din cadrul Curţii Constituţionale, inspectorii din cadrul Inspecţiei Procurorilor şi inspectorii judecători din cadrul Consiliului Superior al Magistraturii;

– personalul, cu excepţia celui cu funcţii de demnitate publică, din cadrul Consiliului Superior al Magistraturii;

– secretarii generali adjuncţi ai Guvernului, secretarii de stat ai Guvernului, secretarii generali şi secretarii generali adjuncţi ai ministerelor, secretarii de stat;

– personalul cu funcţii de demnitate publică din cadrul Consiliului Concurenţei, al Consiliului Audiovizualului, al Agenţiei Naţionale pentru Soluţionarea Contestaţiilor, al Centrului Naţional Anticorupţie, al Serviciului de Informaţii şi Securitate, al Serviciului de Protecţie şi Pază de Stat, al Autorităţii Naţionale de Integritate, al Curţii de Conturi, al Oficiului Avocatului Poporului, al Consiliului pentru egalitate, al Centrului Naţional pentru Protecţia Datelor cu Caracter Personal;

– personalul cu funcţii de demnitate publică din cadrul autorităţilor administrative centrale din subordinea Guvernului;

- personalul, cu excepţia celui cu funcţii de demnitate publică, din cadrul Companiei Naționale de Asigurări în Medicină;

– personalul cu funcţii de demnitate publică din cadrul autorităţii administrative din subordinea ministerului, cu excepţia directorului Serviciului Fiscal de Stat, a directorului Serviciului Vamal, a directorului Agenţiei Aeronautice Civile şi a directorului Agenţiei pentru Securitate Cibernetică;

– personalul, inclusiv din cabinetul persoanelor cu funcţii de demnitate publică, din aparatele centrale ale ministerelor, ale trezoreriilor regionale ale Ministerului Finanţelor, ale Cancelariei de Stat, ale oficiilor teritoriale ale Cancelariei de Stat, cu excepţia prim-viceprim-ministrului, viceprim-ministrului, ministrului, agentului guvernamental şi secretarului general al Guvernului;

– directorul adjunct al Institutului Naţional al Justiţiei, directorul şi directorul adjunct ai Institutului Naţional de Administraţie şi Management Public, Centrului Naţional de Expertize Judiciare, Consiliului Naţional pentru Determinarea Dizabilităţii şi Capacităţii de Muncă, Bazei auto a Cancelariei de Stat, Direcţiei generale pentru administrarea clădirilor Guvernului Republicii Moldova, al Serviciului Hidrometeorologic de Stat, directorul şi şeful de oficiu ai Consiliului Naţional pentru Asistenţa Juridică Garantată de Stat;

– personalul, inclusiv din cabinetul persoanei cu functie de demnitate publică, din cadrul Aparatului Preşedintelui Republicii Moldova şi al Comisiei Electorale Centrale;

d1) în mărime de 3200 de lei pentru procurori;

e) în mărime de 3600 de lei:

– pentru prim-viceprim-ministru, viceprim-ministru, ministru, agentul guvernamental, secretarul general al Guvernului, directorul Centrului pentru Comunicare Strategică şi Contracarare a Dezinformării, directorul Institutului Naţional al Justiţiei, directorul general al Centrului Național de Management al Crizelor, directorul general al Companiei Naționale de Asigurări în Medicină;

– pentru funcţionarii publici de conducere şi de execuţie din cadrul Direcţiei răspuns la incidente şi crize cibernetice a Agenţiei pentru Securitate Cibernetică;

- pentru judecători, cu excepţia celor din cadrul Curţii Constituţionale;

f) în mărime de 4300 de lei pentru:

– judecătorii, procurorii care au promovat evaluarea externă conform Legii nr.252/2023 privind evaluarea externă a judecătorilor şi procurorilor şi modificarea unor acte normative, precum şi candidaţii la funcţiile indicate la art.3 alin.(1) lit.a)–f) din legea menţionată, care au promovat evaluarea respectivă, dar nu au fost aleşi sau, după caz, numiţi în funcţia la care au candidat;

– procurorii membri ai Consiliului Superior al Procurorilor care au promovat evaluarea prevăzută de Legea nr.26/2022 privind unele măsuri aferente selectării candidaţilor la funcţia de membru în organele de autoadministrare ale judecătorilor şi procurorilor, precum şi procurorii candidaţi care au promovat evaluarea respectivă, dar nu au fost aleşi în funcţia de membru al Consiliului Superior al Procurorilor;

– procurorii membri ai Colegiului pentru selecţia şi evaluarea procurorilor şi ai Colegiului de disciplină şi etică al Consiliului Superior al Procurorilor, care au promovat evaluarea prevăzută de Legea nr.26/2022 privind unele măsuri aferente selectării candidaţilor la funcţia de membru în organele de autoadministrare ale judecătorilor şi procurorilor, precum şi procurorii candidaţi care au promovat evaluarea respectivă, dar nu au fost aleşi în funcţia de membru al Colegiului pentru selecţia şi evaluarea procurorilor sau al Colegiului de disciplină şi etică;

– judecătorii şi procurorii care nu sunt subiecţi ai evaluării externe, dar care au promovat evaluarea efectuată de Colegiul pentru selecţia şi evaluarea judecătorilor sau, după caz, de Colegiul pentru selecţia şi evaluarea procurorilor;

g) în mărime de 4500 de lei pentru:

– judecătorii membri ai Consiliului Superior al Magistraturii care au promovat evaluarea prevăzută de Legea nr.26/2022 privind unele măsuri aferente selectării candidaţilor la funcţia de membru în organele de autoadministrare ale judecătorilor şi procurorilor, precum şi judecătorii candidaţi care au promovat evaluarea respectivă, dar nu au fost aleşi în funcţia de membru al Consiliului Superior al Magistraturii;

– judecătorii membri ai Colegiului pentru selecţia şi evaluarea judecătorilor şi ai Colegiului disciplinar al Consiliului Superior al Magistraturii care au promovat evaluarea prevăzută de Legea nr.26/2022 privind unele măsuri aferente selectării candidaţilor la funcţia de membru în organele de autoadministrare ale judecătorilor şi procurorilor, precum şi judecătorii candidaţi care au promovat evaluarea respectivă, dar nu au fost aleşi sau, după caz, numiţi în funcţia de membru al Colegiului pentru selecţia şi evaluarea judecătorilor sau al Colegiului disciplinar al judecătorilor;

– judecătorii Curţii Supreme de Justiţie care au promovat evaluarea externă conform Legii nr.65/2023 privind evaluarea externă a judecătorilor şi a candidaţilor la funcţia de judecător al Curţii Supreme de Justiţie şi care au fost numiţi în funcţie, precum şi candidaţii la funcţia de judecător al Curţii Supreme de Justiţie, din rândul judecătorilor şi procurorilor aflaţi în funcţie, care au promovat evaluarea externă, dar nu au fost numiţi în calitate de judecători ai Curţii Supreme de Justiţie;

h) în mărime de 4700 de lei – pentru judecătorii din cadrul Curţii Constituţionale.

**Art.11.** – Se stabileşte spor lunar în valoare fixă şi în mărime de 1300 de lei pentru angajaţii din sectorul bugetar, cu excepţia Preşedintelui Republicii Moldova, Preşedintelui Parlamentului, Prim-ministrului şi deputaţilor.

**Art.12.** – Pentru stagiarii care participă la stagiile în serviciul public, în conformitate cu prevederile Legii nr.123/2023 cu privire la stagiile plătite în serviciul public, se stabileşte cuantumul bursei lunare în mărime de 3500 de lei.

**Art.13.** – Pentru funcţionarii publici care exercită calitatea de mentori ai stagiarilor, în conformitate cu Legea nr.123/2023 cu privire la stagiile plătite în serviciul public, se stabileşte cuantumul indemnizaţiei lunare în mărime de 1500 de lei.

**Art.14.** – (1) Se aprobă cuantumul minim al chiriei bunurilor proprietate publică, conform anexei nr.9.

(2) Se scutesc de plata chiriei (exceptând plata serviciilor comunale):

a) autoritățile/instituțiile bugetare finanțate de la bugetul de stat, instituțiile publice care implementează proiecte finanțate din surse externe – parte a bugetului de stat (unități de implementare), și uniunile de creație – pentru încăperile închiriate de la alte autorități/instituții bugetare finanțate de la bugetul de stat, precum și de la întreprinderile de stat al căror fondator este autoritatea ierarhic superioară acestora, fără drept de sublocaţiune;

b) întreprinderile de stat al căror fondator este Administrația Națională a Penitenciarelor pentru încăperile închiriate de la instituțiile din cadrul sistemului administrației penitenciare;

c) instituțiile publice de învățământ general și profesional tehnic, finanțate de la bugetul de stat, precum și din bugetele locale de toate nivelurile, pentru încăperile închiriate de la alte autorități/instituții bugetare finanțate de la bugetele menționate supra, fără drept de sublocaţiune.

**Art.15.** – Despăgubirile pentru persoanele care, potrivit legislaţiei, sunt supuse asigurării de stat obligatorii se plătesc, în baza documentelor întocmite de serviciile de specialitate ale autorităţilor/instituţiilor în care sunt angajate aceste persoane, din mijloacele autorităţilor/instituţiilor respective.

**Art.16.** – (1) Comisioanele pentru serviciile de distribuire a plăţilor sociale, prevăzute în bugetul de stat, se stabilesc la încheierea contractelor între prestatorii de servicii de plată, Ministerul Finanţelor şi Agenţia de Guvernare Electronică, în cazul plăţilor distribuite prin intermediul serviciului guvernamental de plăţi electronice şi nu trebuie să depăşească valoarea maximă de 0,2% din suma distribuită la conturi de plăţi şi de 0,8% din suma distribuită în numerar.

(2) Comisioanele pentru serviciile de recepţionare a cererilor pentru indexarea şi distribuirea sumelor indexate conform Legii nr.1530/2002 privind indexarea depunerilor băneşti ale cetăţenilor în Banca de Economii, prestate prin intermediul Întreprinderii de Stat ,,Poşta Moldovei”, se stabilesc la valoarea maximă de 10 lei pentru cererea recepţionată şi la valoarea maximă de 0,8% din suma distribuită.

(3) Comisioanele pentru eliberarea numerarului de către bănci pentru plata prestaţiilor sociale specificate la alin.(1) şi (2), precum şi pentru plăţile sociale distribuite prin serviciul guvernamental de plăţi electronice, prin intermediul Întreprinderii de Stat ,,Poşta Moldovei”, se stabilesc la valoarea maximă de 0,25% din suma eliberată şi se achită de la bugetul de stat.

(4) Comisioanele pentru serviciile de încasare prin alte instrumente de plată decât cardurile de plată, de la populaţie, de la agenţii constatatori, de la perceptorii fiscali şi de la funcţionarii fiscali, a plăţilor în contul unic trezorerial al Ministerului Finanţelor, cu excepţia plăţii drepturilor de import-export şi a plăţilor efectuate prin sistemul de plăţi instant al sistemului automatizat de plăţi interne (SAPI), precum şi comisionul la restituirea plăţilor către populaţie se stabilesc în valoare maximă de 1,0% pentru o plată de la suma încasată/restituită, dar nu mai mică de 1 leu şi nu mai mare de 2,5 lei pentru o plată, în bază de contract încheiat de către Ministerul Finanţelor cu prestatorii de servicii de plată şi Agenţia de Guvernare Electronică, în cazul plăţilor încasate prin intermediul serviciului guvernamental de plăţi electronice, şi se achită de la bugetul de stat.

(5) Comisioanele pentru serviciile de încasare prin carduri de plată de la populaţie a plăţilor la bugetele componente ale bugetului public naţional şi cele pentru restituirea plăţilor de la aceste bugete populaţiei se stabilesc la valoarea de 0,5% din suma notei de plată – în cazul plăţilor cu cardurile de plată emise în Republica Moldova şi de 2,4% din suma notei de plată – în cazul plăţilor cu cardurile de plată emise în afara Republicii Moldova, şi se achită de la bugetul de stat.

(6) Comisionul pentru serviciile de încasare de la populaţie a plăţilor în contul unic trezorerial prin intermediul sistemului de plăţi instant al SAPI se stabileste la valoarea de 0.1% dar nu mai mult de 0.40 lei per tranzactie.

(7) Comisioanele specificate la alin.(3)–(6) pentru operaţiunile aferente bugetului asigurărilor sociale de stat şi fondurilor asigurării obligatorii de asistenţă medicală se restituie în bugetul de stat din bugetul asigurărilor sociale de stat şi din fondurile asigurării obligatorii de asistenţă medicală.

**Art.17.** – (1) Se stabileşte achitarea de la bugetul de stat a comisioanelor pentru:

a) executarea, prin sistemul automatizat de plăţi interne, a documentelor de plată din sistemul trezorerial al Ministerului Finanţelor;

b) serviciile aferente deservirii operaţiunilor cu numerar (încasare, eliberare în numerar) în conturile entităţilor deservite prin contul unic trezorerial al Ministerului Finanţelor;

c) serviciile aferente deservirii operaţiunilor valutare în conturile entităţilor deservite prin contul unic trezorerial al Ministerului Finanţelor;

d) serviciile aferente deservirii conturilor destinate realizării proiectelor finanţate din surse externe, gestionate prin sistemul trezorerial;

e) serviciile aferente distribuirii mijloacelor băneşti, în baza documentelor executorii, din conturile bugetului de stat şi ale bugetelor locale;

f) menţinerea gropurilor sigilate destinate păstrării valorilor;

g) plăţile specificate la art.16 alin.(1);

h) serviciile de încasare de la populaţie a plăţilor în contul unic trezorerial prin intermediul sistemului de plăţi instant al SAPI.

(2) Comisionul pentru recepţionarea de la persoanele fizice a drepturilor de importexport se achită de către Serviciul Vamal din contul alocaţiilor aprobate acestuia în bugetul de stat, în bază de contract încheiat cu banca.

**Art.18.** – (1) Dobânzile calculate la soldurile mijloacelor băneşti ale bugetelor componente ale bugetului public naţional, ale autorităţilor/instituţiilor publice la autogestiune şi ale altor entităţi, aflate în conturile deschise în contul unic trezorerial al Ministerului Finanţelor şi/sau în conturile deschise în bănci, se repartizează corespunzător bugetului de stat, bugetului asigurărilor sociale de stat, fondurilor asigurării obligatorii de asistenţă medicală.

(2) Dobânzile calculate la soldurile mijloacelor băneşti în conturile deschise în bănci şi destinate realizării proiectelor finanţate din surse externe se virează integral la bugetele în a căror componenţă sunt incluse (bugetul de stat sau bugetele locale).

**Art.19.** – Ministerul Finanţelor se autorizează:

a) să modifice, la cererea întemeiată a autorităţilor bugetare, indicatorii stabiliţi ai bugetului de stat la venituri şi cheltuieli în funcţie de volumul granturilor, al donaţiilor, al sponsorizărilor şi al altor mijloace intrate, cu titlu gratuit, în posesia autorităţilor/instituţiilor bugetare;

b) să modifice, la cererea întemeiată a autorităţilor bugetare, resursele şi cheltuielile acestora, ca urmare a reorganizării instituţionale, a modificării competenților/atribuțiilor în temeiul cadrului normativ, fără modificarea indicatorilor stabiliţi ai bugetului de stat la venituri şi cheltuieli;

c) să modifice, la propunerea întemeiată a autorităţilor administraţiei publice centrale, alocaţiile aprobate pentru realizarea acţiunilor/măsurilor în cadrul proiectelor finanţate din surse externe în calitate de transferuri, ţinând cont de condiţiile acordurilor corespunzătoare;

d) să redistribuie, la cererea întemeiată a autorităților bugetare, resursele și cheltuielile proiectelor finanțate din surse externe între autoritățile publice centrale și subprogramele acestora, fără modificarea indicatorilor stabiliți ai bugetului de stat la venituri şi cheltuieli;

e) să modifice raporturile dintre bugetul de stat şi bugetele locale în cazul delegării, în temei legal, a unor competenţe sau al retragerii lor, în cazul trecerii, în modul stabilit, a unor instituţii din subordinea autorităţilor publice locale în subordinea autorităţilor publice centrale şi viceversa, precum şi în cazul trecerii unor instituţii din subordinea autorităţilor administraţiei publice locale de nivelul întâi în subordinea autorităţilor administraţiei publice locale de nivelul al doilea şi viceversa;

f) să modifice raporturile dintre bugetul de stat și bugetele locale în legătură cu amalgamarea voluntară a unităților administrative-teritoriale urmare a modificării listei unităților administrativ-teritoriale și a localităților din componența prin Legea nr.764/2001 privind organizarea administrativ-teritorială a Republicii Moldova;

g) să contracteze, pe parcursul anului bugetar, împrumuturi interne pe piaţa valorilor mobiliare de stat peste limitele prevăzute de bugetul de stat, cu scadenţă în anul 2026, pentru acoperirea decalajului temporar de casă al bugetului de stat;

h) să redistribuie, la propunerea Cancelariei de Stat, alocaţiile aprobate în Fondul de amalgamare voluntară a localităţilor, în scopul repartizării transferurilor către bugetele locale ale unităţilor administrativ-teritoriale care au iniţiat procesul de amalgamare şi/sau amalgamate;

i) să redistribuie, la propunerea Ministerului Infrastructurii şi Dezvoltării Regionale:

– alocaţiile aprobate pentru Fondul naţional pentru dezvoltare regională şi locală, în baza deciziei Consiliului Naţional de Coordonare a Dezvoltării Regionale şi Locale;

– mijloacele alocate pentru finanţarea proiectelor de construcţie/renovare/ reabilitare a blocurilor sanitare în instituţiile de învăţământ primar, gimnazial şi liceal, în baza ordinului comun al ministrului educaţiei şi cercetării şi ministrului infrastructurii şi dezvoltării regionale;

j) să redistribuie, la propunerea Ministerului Agriculturii şi Industriei Alimentare, alocaţiile aprobate pentru Fondul naţional de dezvoltare a agriculturii şi mediului rural, în baza deciziei Comitetului de evaluare a proiectelor din cadrul Agenţiei de Intervenţie şi Plăţi pentru Agricultură;

k) să redistribuie, la propunerea Ministerului Mediului, alocaţiile aprobate pentru Fondul Naţional pentru Mediu, în baza deciziei Comitetului de supraveghere al instituţiei publice "Oficiul Naţional de Implementare a Proiectelor în Domeniul Mediului";

l) să redistribuie, la propunerea Ministerului Educaţiei şi Cercetării:

– mijloacele alocate pentru finanţarea instituţională a organizaţiilor de drept public din domeniile cercetării şi inovării între autorităţile administraţiei publice centrale care exercită calitatea de fondatori ai acestora și subprogramele acestora, în baza metodologiei aprobate de Guvern;

– mijloacele alocate pentru finanţarea instituţiilor publice de învăţământ profesional tehnic şi superior între autorităţile administraţiei publice centrale care exercită calitatea de fondatori ai acestora, în baza metodologiilor aprobate de Guvern;

– mijloacele centralizate în bugetul acestuia către autorităţile publice locale pentru asigurarea sprijinului instituţiilor de învăţământ preșcolar, primar şi secundar (ciclul I şi II), în baza deciziei Ministerului Educaţiei şi Cercetării;

- mijloacele alocate pentru organizarea şi desfășurarea concursurilor de proiecte în bază de concurs între autoritățile administrației publice centrale care exercită calitatea de fondatori ai organizațiilor de drept public din domeniile cercetării şi inovării și subprogramele acestora, în baza ordinului Ministerului Educației și Cercetării;

– mijloacele centralizate în bugetul acestuia către autoritățile publice locale pentru finanțarea proiectelor și programelor de dezvoltare a centrelor de tineret din subordinea autorităților publice locale, în baza deciziei Comisiei de evaluare și selecție din cadrul Agenției Naționale pentru Dezvoltarea Programelor și Activității de Tineret.

m) să redistribuie, la propunerea Ministerului Culturii, alocațiile aprobate pentru finanțarea proiectelor şi programelor din Fondul național al culturii, în calitate de transferuri la bugetele locale, în baza deciziei Consiliului Oficiului Național de Dezvoltare a Culturii;

n) să redistribuie, la propunerea Ministerului Muncii şi Protecţiei Sociale şi a Ministerului Energiei, alocaţiile aprobate în Fondul de reducere a vulnerabilităţii energetice, în scopul aplicării măsurilor prevăzute în Legea nr.241/2022 privind Fondul de reducere a vulnerabilităţii energetice;

o) să modifice indicatorii stabiliţi ai bugetului de stat la venituri şi cheltuieli în cuantumul granturilor, al donaţiilor, al sponsorizărilor încasate pe parcursul anului bugetar, în scopul aplicării măsurilor de reducere a vulnerabilităţii energetice, cu majorarea alocaţiilor Fondului de reducere a vulnerabilităţii energetice;

p) să redistribuie, la propunerea Ministerului Energiei, alocaţiile aprobate pentru Fondul pentru eficienţă energetică, în baza deciziei Comitetului de finanţare şi risc;

r) să redistribuie, la propunerile argumentate ale autorităților publice centrale, mijloacele financiare alocate pentru implementarea măsurilor aferente Planului de creștere economică pentru Republica Moldova, între activitățile/programele unei autorități.

**Art.20.** – (1) Prezenta lege intră în vigoare la 1 ianuarie 2026.

|  |  |
| --- | --- |
| **PREŞEDINTELE PARLAMENTULUI** | **Igor GROSU** |
|  | |